**Nota de argumentare**

**la Hotărârea de Guvern**

**privind transmiterea unor bunuri**

1. **Condiţii ce au impus elaborarea hotărârii Guvernului**

Proiectul hotărârii Guvernului a fost elaborat în conformitate cu prevederile Legii ocrotirii sănătăţii nr. 411-XIII din 28 martie 1995 (Monitorul Oficial al Republicii Moldova, 1995, nr. 34, art. 373), cu modificările şi completările ulterioare.

Scopul prezentului proiect de hotărâre de guvern este sporirea calității serviciilor medicale ortopedice și traumatologice acordate populației municipiului Chișinău, precum și eficientizarea utilizării resurselor financiare.

Asistenta ortopedo-traumatologica de ambulator a municipiului Chișinău reprezintă un serviciu integru încadrat in serviciile medicale prestate de Instituția Medico-Sanitară Publică Institutul de Medicină Urgentă. Funcţiile acestui serviciu in cadrul institutului sunt îndeplinite de către 4 secţii ambulatorii ortopedo-traumatologice dotate cu personal si utilajul medical necesar şi care sunt amplasate in sectoarele: Râșcani, Botanica, Centru si Buiucani.

Serviciul nominalizat prestează servicii medicale specializate atât populaţiei adulte cât şi celei pediatrice cu domiciliu în mun. Chişinău şi suburbiile lui şi anume, la 855.717 mii cetăţeni: populaţia urbană - 775.700 şi cea rurală 80.017 cetăţeni.

Secţiile Ambulatorii Ortopedo-Traumatologice (SAO și T) nr.2, nr.3 si nr.4 sunt amplasate respectiv in încăperile Asociaţiilor Medicale Teritoriale Buiucani, Botanica si Centru, iar secţia ambulatorie de ortopedie si traumatologie nr. l este amplasata pe str. A. Doga, 21 intr-o clădire cu 2 nivele, la etajul I. Toate cele 4 secţii asistă, respectiv, populaţia următoarelor sectoare din mun. Chişinău:

SAO și T nr. 1 – Râșcani si Ciocana - cu 325326 locuitori;

SAO și T nr. 2 – Botanica - cu 212300 locuitori;

SAO și T nr. 3 – Buiucani - cu 160700 locuitori;

SAO și T nr. 4 – Centru - cu 157391 locuitori.

În cele 4 Secţii Ambulatorii de Ortopedie şi Traumatologie activează şi medici ortopezi-traumatologi pediatri, din cadrul IMSP SCMC „Valentin Ignatenco”, care asistă traumatismele pediatrice în baza Ordinului Direcţiei Sănătăţii a Consiliului mun. Chişinău nr. l23 din 06.12.2007 „Cu privire la ameliorarea asistenţei medicale ortopedo-traumatologice copiilor din mun. Chişinău”.

Serviciul Ambulatoriu de Ortopedie și Traumatologie, fiind un serviciu specializat de ambulatoriu, amplasat în teritoriu, acesta urmează să fie gestionat de către Asociațiile Medicale Teritoriale. Transmiterea va contribui la gestionarea mai eficientă a resurselor existente, va îmbunătăți managementul și calitatea serviciilor medicale prestate populației.

**2. Principalele prevederi ale hotărârii de guvern, locul în sistemul de acte normative**

Proiectul hotărârii Guvernului prevede transmiterea Secțiilor Ambulatorii de Ortopedie şi Traumatologie (în număr de 4 puncte traumatologice) din gestiunea Institutul de Medicină Urgentă în proprietatea publică a Consiliului Municipal Chișinău, care în calitate de fondator al Instituțiilor Medico-Sanitare Publice Asociaţiilor Medicale Teritoriale, va transmite bunurile respective în gestiunea Asociaţiilor Medicale Teritoriale.

**3. Argumentarea şi gradul compatibilităţii hotărârii de guvern cu legislaţia comunitară**

Proiectul hotărârii de Guvern a fost elaborat în temeiul prevederilor Legii ocrotirii sănătăţii nr. 411-XIII din 28 martie 1995 (Monitorul Oficial al Republicii Moldova, 1995, nr. 34, art. 373), cu modificările şi completările ulterioare, precum și în temeiul Legii nr. 121 din 04 mai 2007 Privind administrarea și deetatizarea proprietății publice art. 6, al (1), lit. a) (Monitorul Oficial al Republicii Moldova, 2007, nr. 90-93, art. 401)

**4. Fundamentarea economico-financiară**

Finanţarea Secţiilor Ambulatorii de Ortopedie şi Traumatologie se va efectua din contul şi în limita mijloacelor aprobate anual în bugetul public naţional, precum şi din alte surse, conform legislaţiei în vigoare.

Implementarea hotărârii Guvernului nu necesită surse financiare suplimentare.

**5. Materiale informative şi analitice**

Materiale analitice şi informative la prezentul proiect nu sunt anexate.

**6. Numele participanţilor la elaborarea proiectului**

Proiectul hotărârii Guvernului a fost elaborat de Ministerul Sănătăţii și se remite spre avizare în modul stabilit de legislația în vigoare.

**Ministru Ruxanda GLAVAN**